User:Big gapu

Интернэт хаягItalic text Хүмүүс интернэтэд холбогдсоноор цахим ертөнц дэхь бусад компьютеруудтай харьцах боломжтой бөгөөд үүний тулд нэгийг нөгөөгөөс нь ялгах үүрэг бүхий хаягийг ашигладаг. Энэ хаяг нь зөвхөн тухайн зүйлд зориулагдан өөр хаана ч давтагдах ёсгүй. Тиймээс энэхүү хаяглалт нь интернэтийн ертөнцөд маш чухал үүрэгтэй. Өөрөөр хэлбэл та бид төрөхдөө бүртгэлийн дугаартай (регистр) болдогтой адил юм. Интернэтэд дараах хоёр төрлийн хаягийг хэрэглэдэг. Хэрэглэгчид зориулсан хаяг буюу домайн нэр (www.yahoo.com) Сvлжээний хvрээнд хэрэглэгдэх хаяг буюу IP address (205.5.198.169) - энэ нь Интернэт дотор мэдээлэл дамжуулахад хэрэглэгддэг үндсэн хаяг бөгөөд интернэтэд байгаа бүх компъютерууд 0.0.0.0-с 255.255.255.255-н хоорондох утга авч хаяглагдана.

Зүй нь бид бүхэн ямар нэгэн вэб сайт руу орохдоо энэхүү IP address-ийг хэрэглэх ёстой байсан боловч хүмүүс тогтооход төдийлөн хялбар байгаагүй учир домайн нэрийг хэрэглэх болсон. Өнөөдөр домайн нэрүүдийг хараад ямар байгууллага, ямар үйлчилгээ эрхэлдэгийг нь мэдэж болохоор болсон.

.edu     Боловсролын байгууллага гэдгийг заана

.com    Бизнес худалдааны байгууллагын хаяг

.gov     Засгийн газарын харьяаны байгууллагын вэб

.mil      Цэргийн байгууллага

.net     Сvлжээ гэсэн утгыг заана

.org     Ашгийн бус байгууллага гэсэн утгыг заана

.ca       Канадынх

.au       Австралийнх

.uk       Английнх

.de       Германых

.jp        Японых

.mn     Монголынх

.ru       Оросынх

.cn       Хятадынх

Жишээ нь: president.com гэж байвал Америкийн ерөнхийлөгчийн хаяг, president.mn гэж байвал Монголын ерөнхийлөгчийн хаяг, president.ru гэж байвал Оросын ерөнхийлөгчийн вэб сайтын хаяг гэсэн үг юм. Зарим тохиолдолд домайн нэр өргөтгөлүүдийг хамтад нь хэрэглэдэг бөгөөд энэ нь тухайн вэб сайтыг бусдаас ялгахад бүр ч илүү дөхөм болдог. Жишээ нь: www.num.edu.mn, www.nso.gov.mn Эхний тохиолдолд .mn нь Монгол улсынх, .edu нь боловсролын байгууллагынх гэдгийг зааж өгөх бол дараагийн тохиолдолд .gov нь төрийн гэдэг утгыг илэрхийлдэг. Хэрэв та вэб сайттай болох гэж байгаа бол домайн нэрийг худалдаж авах ёстой бөгөөд өөрсдийн үйл ажиллагааны чиглэлдээ тохируулан хамгийн оновчтойг сонгох хэрэгтэй. Мөн хэт урт домайн нэрийг тогтооход IP address-ийн нэгэн адил хүндрэлтэй байдаг бөгөөд та аль болох богино, хүн нэг удаа хараад мартахааргүй тийм нэрийг сонгох хэрэгтэй. Домайн нэрийг одоо бол хаанаас л бол хаанаас ч худалдаж авч болохоор болсон байна. Монголын компани гэвэл Датаком ч юм уу, аль эсвэл интернэтээс ОУ-ын төлбөр тооцооны хэрэгсэл ашиглан худалдаж авч болно. /Дараагийн дугаарт “ДЭЛХИЙ НИЙТИЙН ВЭБ”/

Жич: Энэхүү мэдээллийг “ЮУ СИ ӨҮ” ХХК-ын зөвшөөрөлгүйгүүр хуулбарлан олшруулах, эх сурвалжийг дурдалгүйгээр олон нийтэд түгээхийг хориглоно.